తెలంగాణలో మహిళా తహసీల్దార్ దారుణహత్య WATCH LIVE TV
ఆ కుర్ర బ్యాట్స్‌మెన్ భలే ఆడాడు: బౌల్ట్
న్యూజిలాండ్‌తో జరిగిన ప్రాక్టీస్ మ్యాచ్‌లో భారత్‌కి చెందిన యువ బ్యాట్స్‌మెన్ పృథ్వీ షా అర్ధశతకంతో సత్తాచాటాడు. భారత్
TNN | Updated:
Oct 18, 2017, 03:53PM IST
న్యూజిలాండ్&zwnj;తో జరిగిన ప్రాక్టీస్ మ్యాచ్&zwnj;లో భారత్&zwnj;కి చెందిన యువ బ్యాట్స్&zwnj;మెన్ పృథ్వీ షా అర్ధశతకంతో సత్తాచాటాడు. భారత్ బోర్డు ప్రెసిడెంట్స్ ఎలెవన్ జట్టు తరఫున బరిలోకి దిగిన 17 ఏళ్ల పృథ్వీ షా (66: 80 బంతుల్లో 9x4, 1x6) మరో ఓపెనర్ కేఎల్ రాహుల్&zwnj;తో కలిసి తొలి వికెట్&zwnj;కి శతక భాగస్వామ్యం నెలకొల్పాడు. ఈ మ్యాచ్&zwnj;లో పృథ్వీ షా బ్యాటింగ్&zwnj;కి తాను ముగ్ధుడైనట్లు న్యూజిలాండ్ ఫాస్ట్ బౌలర్ ట్రెంట్ బౌల్ట్ వెల్లడించాడు. ఈ మ్యాచ్&zwnj;లో బౌల్ట్ చెలరేగి 5 వికెట్లు పడగొట్టాడు.
&lsquo;పృథ్వీ షా వయసు 17 ఏళ్లు అంటే నేను నమ్మలేకపోయాను. అతను చాలా బాగా బ్యాటింగ్ చేశాడు. మ్యాచ్ ఆరంభంలోనే బంతి బాగా స్వింగ్&zwnj; అయ్యింది. అయినప్పటికీ అతడ్ని ఏ మాత్రం నేను ఇబ్బంది పెట్టలేకపోయాను. ఇదే జోరుని కొనసాగించగలిగితే.. పృథ్వీ షాకి మంచి భవిష్యత్ ఉంటుంది. తొలిసారే తన బ్యాటింగ్&zwnj;తో నన్ను ఆకర్షించాడు&rsquo; అని ట్రెంట్ బౌల్ట్ వివరించాడు. ఈ మ్యాచ్&zwnj;లో భారత్ బోర్డు జట్టు 30 పరుగుల తేడాతో గెలుపొందింది. గురువారం రెండో ప్రాక్టీస్ వన్డే జరగనుంది.